SET พรุ่งนี้ไซด์เวย์ระหว่างรอผลลงประชามติฯ
โบรกฯมอง แนวโน้มการลงทุนในวันพรุ่งนี้ (4 ส.ค.) เชื่อว่า ดัชนีฯจะเคลื่อนไหวทั้งในแดนบวก-ลบ โดยมี upside ค่อนข้างจำกัด และ Downside ยังมีอยู่ค่อนข้างมาก ทั้งนี้ จะต้องรอปัจจัยเกี่ยวกับการลงประชามติร่างรัฐธรรมนูญในวันที่ 7 ส.ค.นี้ ว่าผลจะออกมาเป็นอย่างไร และยังคงต้องติดตามทิศทางของกระแสเงินทุนต่างชาติในช่วงนี้ว่าจะไหลเข้าต่อหรือไม่ พร้อมให้แนวต้าน 1,520 จุด แนวรับ 1,490 จุด
3 ส.ค. 2559

น.ส.ธีรดา ชาญยิ่งยงศ์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (3 ส.ค.) ดัชนีฯมีความผันผวนค่อนข้างมาก โดยดัชนีฯปรับตัวลดลงต่ำกว่า 1,500 จุด ในบางช่วง และมีแรงซื้อกลับเข้ามาหนุนดัชนีฯให้กลับมายืนได้เหนือระดับ 1,500 จุด
โดยเฉพาะในช่วงท้ายตลาดภาคบ่ายที่ดัชนีฯปรับเพิ่มขึ้นพอสมควร แม้ว่าจะไม่มีปัจจัยใดที่โดดเด่น และผลการประชุมคณะกรรมการนโยบายการเงิน (กนง.) ที่ออกมาคงอัตราดอกเบี้ยไว้ที่ 1.5% ตามที่นักลงทุนคาดการณ์ไว้ อย่างไรก็ตามตลาดหุ้นไทยในวันนี้ถือว่ามีความโดดเด่นกว่าตลาดหุ้นอื่นในภูมิภาคเอเชียที่ส่วนใหญ่จะปรับตัวลดลง
แนวโน้มการลงทุนในวันพรุ่งนี้ (4 ส.ค.) เชื่อว่า ดัชนีฯจะเคลื่อนไหวทั้งในแดนบวก-ลบ โดยมี upside ค่อนข้างจำกัด และ Downside ยังมีอยู่ค่อนข้างมาก ทั้งนี้ จะต้องรอปัจจัยเกี่ยวกับการลงประชามติร่างรัฐธรรมนูญในวันที่ 7 ส.ค.นี้ ว่าผลจะออกมาเป็นอย่างไร และยังคงต้องติดตามทิศทางของกระแสเงินทุนต่างชาติในช่วงนี้ว่าจะไหลเข้าต่อหรือไม่ พร้อมให้แนวต้าน 1,520 จุด แนวรับ 1,490 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
BEM ปิดที่ 8.15 บาท เพิ่มขึ้น 0.20 บาท
BANPU ปิดที่ 16.60 บาท เพิ่มขึ้น 0.50 บาท
KBANK ปิดที่ 193.00 บาท เพิ่มขึ้น 2.00 บาท
PTT ปิดที่ 321.00 บาท เพิ่มขึ้น 2.00 บาท
SCB ปิดที่ 157.00 บาท เพิ่มขึ้น 2.00 บาท